SUID-AFRIKAANSE RADIOLIGA 
SARLNUUS SONDAG 29 AUGUSTUS 2004 


U luister na amateurradiostasie ZS6SRL van die Suid-Afrikaanse Radioliga, die 
nasionale vereniging vir amateurradio in Suid-Afrika, met `n nuusbulletin wat 
elke Sondag om 08:15 Sentraal Afrika Tyd (SAT) in Afrikaans en om 08:30 SAT 
in Engels uitgesaai word. 


Hierdie bulletin is ook op die webwerf van die SARL by www.sarl.org.za, en op 
pakketbulletinborde beskikbaar sowel as per Echolink vanaf ZS6FCS. 


STIL SLEUTEL 


Dit is met leedwese dat die Border Radioklub die heengaan van Ralph Ward, 
Z22JD, op 9 Augustus moet aankondig. Ralph is op 6 Junie 1923 gebore en het 
in Port Elizabeth groot geword. Nadat hy die skool verlaat het, het hy by die 
Telegraafafdeling van die Poskantoor begin werk. Deur sy vaardigheid met die 
Morsekode en sy belangstelling in radio, het Ralph in die laat dertigerjare `n 
radioamateur geword. 


Tydens die tweede wêreldoorlog het hy in die Seinkompanie van die Sesde In- 
fantriebrigade gedien. Na die oorlog het hy by ZS@, die Poskantoor se Kus- 
na Skeepradiostasie gewerk totdat hy na Rhodesia verhuis het en by die Fed- 
erale Uitsaaikorporasie, later die Rhodesiese Uitsaaikorporasie, aangesluit het. 
Sy roepsein was in daardie jare ZE2JD. Ralph het later by die SAUK in King 
Williams 'Town aangesluit waar hy, tot aftrede, in die sender-departement gew- 
erk het. Sy roepsein was ZS2EW. Omdat hy nog baie aktief was het hy by die 
radioafdeling van die Ciskeise Lugdiens begin werk vir 'n klompie jare voordat 
hy terug is na Harare op semiaftrede. Sy finale roepsein was Z22JD. Ralph was 
'n antennaspesialis en die Maart 1968 uitgawe van Radio ZS bevat sy artikel 
oor die ontwerp van “A HOMEBREW TRI-BAND BEAM”. Ralph laat sy seun 
Clive en 'n kleinseun na. Ons betuig ons innige meegevoel aan hulle, ander 
familie en vriende. 


(POUSE) 

In die nuus vandag; 

SARL HF-GG-KOMPETISIE 

UITSLAE VAN DIE 80 METER @SO-GESELLIGHEID 
RADIOTEGNOLOGIE IN AKSIE VIDEO 


Bly ingeskakel vir meer besonderhede hieroor en ander nuusitems. Besoek ook 
die SARL se webblad of skakel die SARL-kantoor wat vanaf 09:00 tot 13:00 op 
weeksdae oop is by telefoon 011 675-2893 vir inligting oor hoe om by die SARL 
aan te sluit, boekverkope en alle verwante amateurradio-aangeleenthede. 


Die SARLnuusdiens nooi klubs en individue om nuus aangaande amateurradio 
op die webwerf van die SARL te plaas by www.sarl.org.za/newsinbox.asp nie 


later nie as die Donderdag wat die bulletin voorafgaan. Indien moontlik doen 
dit asb in Afrikaans sowel as Engels. 


U luister na ZS6SRL en die nuus volg in besonderhede: 
SARL HF-GG-KOMPETISIE 


Die SARL se HF-GG-kompetisie vind vanmiddag, Sondag 29 Augustus plaas. 
Neem asseblief kennis dat die kompetisie om 15:00 begin en om 18:00 SAT eindig. 
Die kompetisietydperk is verkort weens die swak voorplantingstoestande en die 
klein getal deelnemers. Aktiwiteit sal plaasvind in die bandgedeeltes 14,030 tot 
14,060 MHZ; 7,010 tot 7,035 MHz en 3,510 tot 3,560 MHGZ. `n RS'T-rapport en 
'n reeksnommer beginnende by 001 word uitgeruil. Die reëls is beskikbaar op 
die SARL se webwerf www.sarl.org.za en is ook met HF Happenings No 110 en 
111 uitgestuur. 


Logstate kan per e-pos aan zsdbs@netactive.co.za gestuur word, of per gewone 
pos na Dennis Green, Posbus 12104, Brandhof, 9324. Voorspoed aan al die 
deelnemers. 


UITSLAE VAN DIE 80 METER @SO-GESELLIGHEID 


Die Kompetisiekomitee het die uitslae van die eerste been van die 2004 SARL 
80 meter @SO-geselligheid, wat op Donderdag 1 April gehou is, bekend gemaak. 
Die komitee het slegs vyf logstate ontvang. Die uitslae is as volg: 


1ste Jan Botha, ZS4JAN 310 punte; 2de Pieter Jacobs, ZS6XT 300 punte; ade 
George Honiball, ZSONE 250 punte; 4de Kurt Linsin, ZSSKL 120 punte; 5de 
Dennis Green, ZS4BS 20 punte. 


Op Donderdagaand 7 Oktober 2004 word die tweede been van die 80 Meter 
OSO-geselligheid gehou. 


RADIOTEGNOLOGIE IN AKSIE VIDEO 


Eddie, ZSGBNE, het `n video van die verwelkomingspraatjie van Graham, 
ZSGGJH, en ook sekere van die voorleggings. Die video loop ongeveer 2 uur. 
Enigiemand wat `n kopie op CD of band wil hê, kan vir Eddie, ZSGBNE, 
kontak. Die koste is ongeveer R50,00 wat kopiëring en posgeld dek. 


Eddie sê alle radioamateurs in Suid-Afrika sal deur Graham se woorde gein- 
spireer word. Verder sê hy dit was lekker om amateurvriende persoonlik te 
ontmoet en blad te skud. Ook dankie aan die SARL se bestuur - “Dames en 
Here, julle verdien die ondersteuning van alle amateurs in Suid-Afrika.” 


WESRAND KATTEBAKVERKOPING 


Die Wes-Rand Amateurradioklub sal op Saterdag 4 September om 12:00 SAT `n 
kattebakverkoping by die WRARK-klubhuis in Krotonstraat Weltevredenpark, 
hou. Let asseblief op dat die hekke om 12:00 oopmaak. Vir meer inligting skakel 
Dave, ZR6AOG, op 083 449 8991. Ons sien daarna, uit om u en u vriende daar 
te ontmoet. 


SARL PRESIDENT BESOEK DIE WES-KAAP 


SARL President, Graham Hartlett, ZS6GJH, gaan op uitnodiging van die 
Boland Amateurradioklub die Wes-Kaap op 18 September besoek. BARK hou 
op daardie dag `n kort ledevergadering en het dit gepas gevind om die President 
van die SARL uit te nooi om die vergadering by te woon. 


BARK nooi graag ALLE amateurs wat lid is van enige van die radioklubs in 
die Wes-Kaap, of lid is van die SARL, uit om die vergadering by te woon. Die 
vergadering sal in die Natuurreservaat van die Boland Landbouskool naby die 
Paarl plaasvind en sal om 11:00 begin. Na afloop van die verrigtinge sal daar 
gesellig rondom die braaivleisvure verkeer word. 


SA AMATEUR TEGNOLOGIEINSTITUUT. 


Die SAATI algemene jaarvergadering word vir Saterdag 25 September by die 
Alkantrant Assosiasie van Klubs op die hoek van Lynburn- en Meiring Naud- 
estrate beplan. Dit sal die vorm van bring en braai aanneem en sal om 12:00 
middag begin. Laat asseblief vir Richard, ZR6CK, by 012-333-0612 of Ams, 
ZSGYV, by 012-664-3629 weet as u beplan om die vergadering by te woon. Be- 
sprekings sal hoofsaaklik om die pad vorentoe handel. 


NOMINASIES VIR DIE RADIOAMATEUR VAN DIE JAARTOEKENNINGS 
INGEWAG 


Die Suid-Afrikaanse Amateurradio Ontwikkelingstrust en Siemens 'Telekommu- 
nikasie rig 'n uitnodiging vir nominasies vir die 2004 Siemens Radioamateur van 
die Jaartoekennings. Daar is twee kategorieë waarin persone wat 'n besonderse 
bydrae tot amateurradio in Suid-Afrika gemaak genomineer kan word. Dit is 
die Radioamateur van die Jaartoekenning en die Jong Radioamateur van die 
Jaartoekenning. Die eerste kategorie is oop terwyl die tweede beperk is tot per- 
sone onder die ouderdom van 25 jaar. Die wenners sal elkeen 'n kontantprys van 
R1 000 en 'n sertifikaat ontvang. Wenners buite die Gautengarea sal voorsien 
word van 'n retoervliegtuigkaartjie en verblyf. 


Die toekennings erken tegniese innovasie en die bevordering en ontwikkeling 
van Amateurradio. Aktiwiteite soos die reël van `n openbare geleentheid of `n 
DX-pedisie kwalifiseer vir 'n nominsaie. Die toekenning word nie gemaak vir 
persoonlike prestasies soos om `n kompetisie te wen of 'n DXCGC nie. Nomin- 
saievorms kan verkry word deur `n e-pos te stuur aan saardt@intekom.co.za. 
Nominasies sluit op 30 September 2004. Nominasievorms kan ook by 
die nuwe Suid-Afrikaanse Amateurradio (Ontwikkelingstrust se webwerf 
www.amateurradio.org.za afgelaai word. 


VOORTPLANTINGSVERSLAG 


Sonaktiwiteite was besonder stil oor die afgelope week. Voortplantingstoestande 
het ook niks opwindends opgelewer nie- tog was daar heelwat aktiwiteite op die 
bande. Die sonaktiwiteite is nog steeds in 'n dalende fase. Die verwagting is 


dat dit nou sal stabiliseer en volgende week begin styg tot `n hoogtepunt ron- 
dom volgende naweek. Die sonvlekgetal was op Vrydag 47,1 teenoor verlede 
week se 74,4. 'Toestande het dus baie verswak. Ongelukkig is die vooruit- 
sigte op koronaopeninge op die sonoppervlakte ook nie baie rooskleurig nie- 
tog word `n swak gedefinieerde opening tussen 28 tot 29 Augustus verwag met 
gepaardgaande verbeterde DX-toestande. In die VSA was toestande oor die 
afgelope week baie goed. Die 20 m band behoort die aangewese band te wees 
om te gebruik, met die 15 m band met skrale moontlikhede. 


INTERNASIONALE VUURTORINGNAWEEK - PORT SHEPSTONE VU- 
URTORING 


Die afgelope naweek het `n groot groep amateurs en belangstellendes van die Hi- 
biscuskus Amateurradioklub meegehelp om 'n groot sukses van die verrigtinge 
te maak. Die radiospan het bestaan uit Gawie, ZS5R, (sameroeper), Garnett, 
ZS5Z7T, Brian, ZSSAZH, Peter, 4S5SK, Wim ZSSXRL, Brian, ZS5BOJ, Mau- 
rice, ZS5BCA, en Mervyn, ZS5@I (Meesterkok). Vele van die klub se ander lede, 
dames en kinders was ook teenwoordig. 


Twee antennes nl. `n G5RV en diagonale 20 meter dipoolantenna is gebruik. 
Die klub het ook die ongebruikte radiobaken se aluaminiummas van 31 m as 
antenna gebruik, waarvan die resultate hulle gunstig verbaas het. Op beide dae 
is perfekte weer ondervind. 


Daar is met 8 plaaslike en een vuurtoringstasie in Namibië, asook 30 ander 
plaaslike stasies en 10 oorsese stasies kontak gemaak. Almal het dank uitge- 
spreek teenoor die Nasionale Hawe-Owerheid vir die gebruik van hulle fasiliteite. 
Op hulle beurt het het die mikrofoongebruikers ook hulle dank uitgespreek 
teenoor die meesterkok, Mervyn, wat die innerlike gelukkig gehou het. 


KLUBNUUS 


Die Midlands Amateurradioklub het op Woensdag 21 Julie hulle AJV gehou. 
Die opkoms was baie goed met 21 lede en 5 besoekers. 'n Nuwe komitee is 
verkies en op 21 Augustus is die verskillende portefeuljies toegewys; Die nuwe 
komitee lyk soos volg: 


Voorsitter: Wessel du Preez, ZSSBLY; Ondervoorsitter en Klubhuisbestu- 
urder: Bert Cornell, ZS5M(; Sekretaris/Tesourier: Robin Seal, ZS5SMRS; 
Herhalers/Pakket/Opleiding: Charles Carr ZSSOR, Peter du Plessis, ZS5PJ, 
en Willem Prinsloo, ZR57S; Noodkommunikasie/Hamnet: Johann Langeveld, 
ZS5JL; Skakeling/Byeenkomste/Lidmaatskap: Willem Prinlsoo, ZR57S; 
Databasis: Wessel du Preez, ZS5BLY; Hams Haywire News Redakteur: Robin 
Seal, ZSSMRS. 


Vanaf Augustus het die klubvergadering geskuif van die derde Woensdag na die 
derde Saterdagoggend van elke maand. Vergaderings begin om 11:30. Die eerste 
vergadering was 'n groot sukses weens die goeie opkoms. 


Die nuwe komitee bedank die uittredende lede vir 'n taak knap gedaan. 


DAGBOEK VAN GEBEURE EN HERINNERINGS 


29 Augustus SARL HF-GG-kompetisie; 29 Augustus: Die President se net weer 
op die lug; 4 September: Wesrand Amateurradioklub hou `n kattebakverkop- 
ing; 13 September: Sluitingsdatum vir HF-GG-Kompetisielogs; 25 September: 
SAATI AJV;: 30 September: Sluitingsdatum vir die Radioamateur van die 
Jaar Toekennings; 2 Oktober: Vlooimark by die Oos-Rand Radioklub; 7 Ok- 
tober: Tweede been van die SARL 80-meter @SO-geselligheid; Betaal u SARL- 
lidmaatskapgeld; Maak `n bydrae tot die fonds van die Suid-Afrikaanse Amateur 
Ontwikkelingstrust vir die SARL se TARU-lidmaatskap; Stuur artikels vir Radio 
ZS aan radiozs@sarl.org.za; 


Die SARL nooi u om Sondae om 10:00 na Amateur Radio Mirror International 
op 17 815, 9 750 en 7 (82 kHz en 145,625 MHG in die Oos Londen-, 145,650 in die 
Durban-, 145,750 MHz in die Pretoria- en 438,800 MHz in die Sandtongebied 
te luister. `n Heruitsending kan Maandagaande om 21:00 SAT op 8 215 kHr 
gehoor word. ARMI word deur Telkom en Sentech geborg. 


Dit bring ons aan die einde van hierdie bulletin wat saamgestel is deur Den- 
nis, SABS, en gelees deur ...... VANUIÉ .......... AS 'n diens aan radioamateurs, 
kortgolfluisteraars en elektronikaentoesiaste. 


U het geluister na ZS6SRL en baie dankie dat u by ons aangesluit het. Dankie 
ook aan diegene wat items vir die bulletins verskaf en aan al die amateurs wat 
so gereëld die herleidings waarneem. 


Hierdie Afrikaanse uitsending eindig nou en SARLNUUS wens u `n aangename 
week toe. 


Totsiens almal. 


/EX 


